laion/Wikipedia-Exotic huggingface dataset:
শিবশঙ্করী

শিবশঙ্করী (জন্মঃ ১৪ অক্টোবর ১৯৪২) একজন জনপ্রিয় তামিলভাষী লেখিকা। শিবশঙ্করী মাদ্রাজে জন্ম নেন। তারা ছিলেন ১২ ভাই বোন, তিনি শ্রী রামকৃষ্ণ সারদা বিদ্যালয়ে পড়েন।[স্পষ্টকরণ প্রয়োজন]এরপর তিনি সিয়েট কলেজ ফর উইমেনে পড়েন। তার লেখা একটি উপন্যাস এর উপর ভিত্তি করে ১৯৮১ সালে ৪৭ নাটকাল নামের একটি তামিল চলচ্চিত্র তৈরি হয় যেটি কে. বলচন্দ পরিচালনা করেছিলেন এবং চিরঞ্জীবী ও জয়া প্রদা মুখ্য ভূমিকায় অভিনয় করেছিলেন। "நான் தமிழன்"। Kumudam (Tamil ভাষায়)। জুলাই ১৫, ২০০৯। পৃষ্ঠা 112। উদ্ধৃতি শৈলী রক্ষণাবেক্ষণ: অচেনা ভাষা (link) "SriRamakrishnaVijayam November 2015 page 12"। ৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৭।  http://www.sivasankari.com/ Sivasankari novels are available as e-books at Pustaka ওয়েব্যাক মেশিনে আর্কাইভকৃত ৭ জুন ২০১৭ তারিখে Library of Congress page on Sivasankari Woman of the Week,The hindu March 25, 2006 ওয়েব্যাক মেশিনে আর্কাইভকৃত মার্চ ১৩, ২০০৭ তারিখে
৪৭ নাটকাল

৪৭ নাটকাল (তামিল: 47 நாட்கள்; বাংলা: ৪৭ দিন) ১৯৮১ সালে মুক্তিপ্রাপ্ত একটি তামিল চলচ্চিত্র যেটি কে বলচন্দ পরিচালনা করেন। এতে অভিনয় করেন চিরঞ্জীবী, জয়া প্রদা, শরৎ বাবু এবং রমাপ্রভা। অভিনেত্রী সারিতা চলচ্চিত্রটিতে অতিথি চরিত্রে ছিলেন। এটি ছিলো চিরঞ্জীবীর প্রথম তামিল ভাষার চলচ্চিত্র। চলচ্চিত্রটি লেখিকা শিবশঙ্করী এর লেখা একটি উপন্যাস অবলম্বনে তৈরি। এই চলচ্চিত্রটি একই সঙ্গে তেলুগু ভাষায় ৪৭ রোজুলু নামে শুটিং করা হয়েছিলো। চিরঞ্জীবী - কুমার জয়া প্রদা - বৈশালী শরৎ বাবু - শঙ্কর রমাপ্রভা - পকেটমার অভিনেত্রী সারিতা একটি ছোটো শহরে বৈশালী (জয়া প্রদা) নামের এক নারীকে দেখতে আসে, কারণ সে বৈশালীর বাস্তবজীবন ভিত্তিক একটি চলচ্চিত্র নির্মাণ করতে চায়। বৈশালী সারিতার ওপর রুষ্ট হয়ে যায়। বৈশালীর জীবনকাহিনী তার ভাই বলা শুরু করে যে বৈশালীর একজন ফ্রান্সপ্রবাসী পুরুষের সঙ্গে বিয়ে হয় যে বিয়ে মাত্র ৪৭ দিন টিকে ছিলো। বৈশালীর স্বামীর নাম কুমার (চিরঞ্জীবী), সে ফ্রান্সের একটি নির্জন এলাকায় মনোরম পরিবেশে বাস করে, এখানে বৈশালী এসে ভালোই অনুভব করে সবকিছু। বৈশালী তামিল ভাষা ছাড়া আর কোনো ভাষা বোঝেনা, এমনকি সে ভারতের রাষ্ট্রভাষা হিন্দিও পারেনা। বৈশালীর পতি তাকে বিয়ে করার আগেই এক ফরাসী রমণীকে বিয়ে করে রেখেছে। কুমার এই ফরাসী নারীকে বলে যে সে ভারত থেকে তার বোনকে এনেছে (বৈশালী), অপরদিকে বৈশালীকে সে বোঝায় যে লুসি (ফরাসী নারীটি) তার বান্ধবী। বৈশালী কুমারকে অপছন্দ করে ফেলে, কারণ কুমার তাকে অনেকভাবে মানসিক-শারীরিকভাবে পীড়ন করে তাছাড়া সে কুমারকে ফরাসী ঐ নারীটির সঙ্গে অন্তরঙ্গ মূহুর্তে দেখেছে। বৈশালী বাড়ি থেকে পালিয়ে তামিলভাষী কোনো মানুষ খোঁজার চেষ্টা করে যাকে তার মনের চাপা কষ্টের কথা বলতে পারে। একদিন একটি হোটেলে বৈশালীকে যখন কুমার তামিল ভাষায় কটূক্তি করছিলো তখন পেছন থেকে এক তামিলভাষী নারী (রমাপ্রভা) সব শুনে ফেলে, সে পরে কৌশলে বৈশালীকে শৌচাগারে নিয়ে তাকে বাইরে আনতে সক্ষম হয় কুমারের চোখকে ফাঁকি দিয়ে। যদিও কিছুক্ষণ পরে হোটেল থেকে বাইরে এসে কুমার তাকে খুঁজে বের করে বাসায় নিয়ে যায়। কুমার এক পর্যায়ে বৈশালীর অনিচ্ছা সত্ত্বেও তার সঙ্গে জোরপূর্বক যৌনমিলন করে। বৈশালী একদিন বুঝতে পারে যে সে গর্ভবতী। কুমার বৈশালীর গর্ভপাত ঘটাতে চায়। শঙ্কর (শরৎ বাবু) নামের এক তামিলভাষী পুরুষের সহায়তায় বৈশালী ভারত চলে আসে। বৈশালী এখন তার পিতামাতা এবং ভাইয়ের সঙ্গে বাস করে। যদিও সিনেমার কোথাও এটা বোঝানো হয়না যে বৈশালী বাচ্চা জন্ম দিয়েছে নাকি দেয়নি নাকি গর্ভপাত করেছে, কিন্তু দর্শককে এটি পরোক্ষভাবে বুঝিয়ে দেওয়া হয়েছে যে বৈশালী আসলে গর্ভপাতই করেছে। 47 Natkal, IMDb, সংগ্রহের তারিখ ২০০৮-১২-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "47 Natkal"। cinesouth। সংগ্রহের তারিখ ২০১৩-০৯-১৭। [স্থায়ীভাবে অকার্যকর সংযোগ] "47 Natkal"। spicyonion। সংগ্রহের তারিখ ২০১৩-০৯-১৭।  "There's truth in her fiction"। The Hindu। Chennai, India। ২০০৬-০৩-২৫। ২০০৭-০৩-১৩ তারিখে মূল থেকে আর্কাইভ করা। সংগ্রহের তারিখ ২০১৭-০৭-১৯।  47 Natkal, BFI, ২০১১-১১-২৬ তারিখে মূল থেকে আর্কাইভ করা, সংগ্রহের তারিখ ২০০৮-১২-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে ৪৭ নাটকাল (ইংরেজি)
নির্মলচন্দ্র চট্টোপাধ্যায়

নির্মলচন্দ্র চট্টোপাধ্যায় (১৯ অক্টোবর ১৮৯২ ― ২৪ জানুয়ারি, ১৯৭২) একজন বাঙালি রাজনীতিবিদ, ব্যারিস্টার ও ঐতিহাসিক। তিনি অখিল ভারতীয় হিন্দু মহাসভা অন্যতম প্রতিষ্ঠাতা ছিলেন। ভারতীয় লোকসভার অধ্যক্ষ সোমনাথ চট্টোপাধ্যায় তার পুত্র। নির্মলচন্দ্র, এন. সি চ্যাটার্জী নামে সুপরিচিত ছিলেন। নির্মলচন্দ্র কলকাতার ভবানীপুরে জন্মগ্রহণ করেন। তার পিতা ভোলানাথ চট্টোপাধ্যায় ছিলেন পেশায় ইঞ্জিনিয়ার। মাতা শৈলবালা। নির্মলচন্দ্র আইন শিক্ষার্থে বিলেত যাত্রা করেন ও কেমব্রিজ বিশ্ববিদ্যালয় থেকে আইন পাশ করে ওকালতি করতে থাকেন। তিনি কলকাতা বিশ্ববিদ্যালয় থেকে প্রাচীন ভারতীয় ইতিহাস নিয়ে এম এ পাশ করেছিলেন। রাজা চৈত সিংহের জীবনী নিয়ে গবেষণা করে তিনি প্রেমচাঁদ-রায়চাদ বৃত্তি পান। ভারতের সর্বোচ্চ ন্যায়ালয় বা সুপ্রিম কোর্টে তিনি ছিলেন অন্যতম খ্যাতিমান ব্যারিস্টার। সুপ্রিম কোর্ট বার এসোসিয়েশন এর সহ সভাপতি হন। আন্তর্জাতিক ক্ষেত্রে আইনবিদ হিসেবে তার সুনাম ছিল। সিবিল লিবার্টি আন্দোলনের সাথেও যুক্ত ছিলেন নির্মলচন্দ্র। রাজনীতির ক্ষেত্রে শ্যামাপ্রসাদ মুখোপাধ্যায়ের ঘনিষ্ঠ ছিলেন। হিন্দু মহাসভার অন্যতম নেতৃত্বের দায়িত্ব ছিল তার ওপর। জহরলাল নেহরু ও অন্যান্য জাতীয় কংগ্রেস নেতাদের প্রভাব সত্বেও তিনি লোকসভার সদস্য হন। লোকসভায় বাগ্মী হিসেবে তার খ্যাতি ছিল। ইংরেজি কবিতা, সাহিত্য ইত্যাদিতে অনুরাগ ছিল তার। রবীন্দ্রনাথ ঠাকুর তাকে ব্যক্তিগত ভাবে কতগুলি কবিতা লিখে দেন যেগুলি পরে স্ফুলিঙ্গ কাব্যগ্রন্থে স্থান পায়। ভারতের সংবিধান, মানবাধিকার, জরুরী অবস্থা, কোম্পানি আইন ও জম্মু কাশ্মীর সমস্যার ওপর গ্রন্থ রচনা করেছেন তিনি। ২৪ জানুয়ারি ১৯৭২ সালে মারা যান নির্মলচন্দ্র চট্টোপাধ্যায়। দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৫৯।  "ভাগাভাগির সত্তর বছর"। boishakhionline.com। সংগ্রহের তারিখ ১৯ জুলাই ২০১৭। [স্থায়ীভাবে অকার্যকর সংযোগ] প্রেমাংশু চৌধুরী। "সংসদ ছিল যেন মন্দির, স্মৃতি ঘাঁটেন নবতিপর"। archives.anandabazar.com। আনন্দবাজার পত্রিকা। সংগ্রহের তারিখ ১৯ জুলাই ২০১৭।
পূর্ব বাংলার শরণার্থী

পূর্ব বাংলার শরণার্থী বলতে বোঝায় ভারত বিভাগের পরে পূর্ববঙ্গ বা বাংলাদেশ হতে বাস্তুচ্যুত বাঙালি হিন্দুদেরকে। ১৯৪৭ সালে স্বাধীন ভারত ও পাকিস্তান নামক দেশ সৃষ্টির আগে পূর্ববঙ্গ ছিল ব্রিটিশ ভারতের একটি অংশ।পূর্ববঙ্গ থেকে যারা দেশ ত্যাগে বাধ্য হয়ে স্বাধীন ভারতে আশ্রয় গ্রহণ করে এবং পরবর্তিতে ভারতের নাগরিকত্ব লাভ করে তাদের অধিকাংশ ছিল বাঙালি হিন্দু। তাদের অনেকেই ভারতের বিভিন্ন ক্ষেত্রে উল্লেখযোগ্য অবদান রাখেন। অচিন্ত্যকুমার সেনগুপ্ত (সাহিত্যিক, নোয়াখালী) অমল কুমার রায়চৌধুরী (তাত্ত্বিক পদার্থবিদ,বরিশাল) অমর মিত্র (লেখক, খুলনা) অমর্ত্য সেন (অর্থনীতিবিদ, ঢাকা) অম্লান দত্ত (অর্থনীতিবিদ/শিক্ষাবিদ, কুমিল্লা) অনিল বিশ্বাস (সঙ্গীতজ্ঞ, বরিশাল) অনিল করঞ্জাই (চিত্রশিল্পী,ফেনী) US State Department, "Foreign Relations of the United States, 1969–1976", Volume XI, South Asia Crisis, 1971", Page 165
কানাইলাল শীল

কানাইলাল শীল (১৮৯৫-১৯৭৬) ছিলেন একজন বাঙালি দোতারাবাদক, সুরকার, লোকসঙ্গীত রচয়িতা ও সংগ্রাহক। লোকসঙ্গীতে অবদানের জন্য বাংলাদেশ সরকার তাকে ১৯৮৭ সালে মরণোত্তর একুশে পদকে ভূষিত করে। কানাইলাল ১৮৯৫ সালে (১৩০২ বঙ্গাব্দের অগ্রহায়ণ মাসে) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলার নগরকান্দা উপজেলার কইরাল গ্রামে জন্মগ্রহণ করেন। তার পিতা আনন্দচন্দ্র শীল এবং মাতা সৌদামনী শীল। মাত্র আড়াই বছর বয়সে তার পিতার মৃত্যু হয়। আট বছর বয়সে তার বেহালায় হাতেখড়ি হয় ওস্তাদ বসন্ত কুমার শীলের কাছে। এগার বছর বয়সে তিনি ওস্তাদ মতিলালের কাছে বেহালায় পূর্ণপাঠ শেষ করেন। ফরিদপুরের অম্বিকাপুরে এক যাত্রানুষ্ঠানে কানাইলালের সাথে পরিচয় হয় পল্লীকবি জসীম উদ্‌দীনের সাথে। জসীম উদ্‌দীন তাকে কলকাতায় নিয়ে যান। সেখানে তার লোকসঙ্গীত শিল্পী আব্বাসউদ্দীন আহমদের সাথে সাক্ষাৎ হয়। তার অনুপ্রেরণায় তিনি লোকগান রচনা শুরু করেন এবং তার সহায়তায় গ্রামোফোন কোম্পানিতে যোগ দেন। সেখানে তিনি কাজী নজরুল ইসলামের সাথে সম্পৃক্ত হন এবং তার গানের সাথে দোতারা বাজাতেন। পরে তিনি অল ইন্ডিয়া রেডিওর কলকাতা কেন্দ্রে নিয়মিত দোতারাবাদক হিসেবে যোগদান করেন। কানাইলাল শীল ১৯৭৬ সালে বাংলাদেশের ঢাকায় মৃত্যুবরণ করেন। শিল্পকলায় অবদানের জন্য মরণোত্তর একুশে পদক, ১৯৮৭। খান, মোবারক হোসেন। "শীল, কানাইলাল"। বাংলাপিডিয়া। সংগ্রহের তারিখ ১৯ জুলাই ২০১৭।  "Homage to Kanai Lal Shil [কানাইলাল শীলের প্রতি শ্রদ্ধাঞ্জলি]"। দ্য ডেইলি স্টার। ১ নভেম্বর ২০০৭। সংগ্রহের তারিখ ১৯ জুলাই ২০১৭।  "কানাই লাল শীল"। দেশে বিদেশে। ১৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৭।  বাংলাপিডিয়ায় শীল, কানাইলাল
লক্ষণ মাধব কাট্রে

লক্ষণ মাধব কাট্রে ভারতীয় বিমান বাহিনীর একজন ঊর্ধ্বতন কর্মকর্তা ছিলেন, তার পদবী ছিলো এয়ার চীফ মার্শাল, তিনি ১৯৮৪–৮৫ মেয়াদে ভারতীয় বিমান বাহিনীর সর্বাধিনায়ক ছিলেন। ভারতের বিমান বাহিনী প্রধান হিসেবে তিনি দ্বিতীয় ব্যক্তি যিনি বিমান দূর্ঘটনায় নিহত হন (১৯৮৫ সালে)। লক্ষণ জন্মগ্রহণ করেন মাদ্রাজে ১৯২৭ সালের ২৬ জানুয়ারী। ৩ আগস্ট ১৯৪৪ তারিখে তিনি রাজকীয় বিমান বাহিনীর একজন কর্মকর্তা ক্যাডেট হন এবং ১৯৪৫ সালের ৯ই এপ্রিল কমিশন লাভ করেন বৈমানিক শাখায়। ১৯৪৭ সালের ২৬ এপ্রিল তাকে ভারতীয় বিমান বাহিনীর স্থায়ী কমিশন দেওয়া হয়। "Indian Air Force Gallantry & Service Awards Register [www.bharat-rakshak.com]"। Bharat-rakshak.com। সংগ্রহের তারিখ ২০১২-০৩-২৬।  "Indian Air Force :: Lakshman Mohan Katre"। Bharat-rakshak.com। ২০১২-০২-০৮ তারিখে মূল থেকে আর্কাইভ করা। সংগ্রহের তারিখ ২০১২-০৩-২৬।  Hindu, The (২০১১-০৪-১৫)। "LM Katre Memorial Lecture"। The Hindu। সংগ্রহের তারিখ ২০১২-১০-১৯।
কে এম হেমায়েত উল্লাহ আওরঙ্গজেব

কে এম হেমায়েত উল্লাহ আওরঙ্গজেব (জন্ম ২০ অক্টোবর ১৯৫৫) হলেন বাংলাদেশী রাজনীতিবিদ। কে এম হেমায়েত উল্লাহ আওরঙ্গজেব ১৯৫৫ সালের ২০ অক্টোবর শরীয়তপুর জেলার ডামুড্যা উপজেলার দক্ষিণ ডামুড্যা গ্রামে জন্মগ্রহণ করেন। পিতার নাম মরহুম হাবিবউল্লাহ খান এবং মাতার নাম মরহুমা সামসিয়া বেগম। ছোটবেলায় পিতার কর্মস্থল ঢাকাতেই হওয়ায় তিনি প্রাথমিক, মাধ্যমিক ও উচ্চ মাধ্যমিক পড়াশোনা ঢাকাতে করেন। তিনি ঢাকা কলেজ হতে এইচএসসি এবং ঢাকা বিশ্ববিদ্যালয় হতে সমাজবিজ্ঞানে সম্মানসহ মাস্টার্স পাশ করেন। কলেজ জীবন থেকেই আওরঙ্গজেব ছাত্রলীগের সাথে সম্পৃক্ত হন। তিনি বাংলাদেশ ছাত্রলীগের কেন্দ্রীয় কমিটির সদস্য, আন্তর্জাতিক বিষয়ক সম্পাদক এবং দু’বার সাংগঠনিক সম্পাদক হিসেবে নেতৃত্ব দেন। ছাত্র আন্দোলন করতে গিয়ে তিনি ১৯৭৫-৭৬ সাল এক বছর কারাবরণ করেন। তিনি ১৯৮০ সাল হতে ১৯৯০ পর্যন্ত দীর্ঘ দশ বছর ভারতে প্রবাস জীবন যাপন করেন। ১৯৯১ সালের নির্বাচনে আওরঙ্গজেব শরীয়তপুর-১ (শরীয়তপুর-জাজিরা) আসন হতে বাংলাদেশ আওয়ামীলীগের মনোনয়ন পেয়ে নির্বাচনে জয়লাভ করেন। কিন্তু ১৯৯২ সাল হতে তাকে পুনরায় কারাভোগ করতে হয়। ১৯৯২ হতে ১৯৯৬ সাল দীর্ঘ পাঁচ বছর বছর কারাভোগের পর তিনি ১৯৯৬ এর তত্ত্বাবধায়ক সরকারের আমলে বাংলাদেশ সুপ্রিম কোর্টের রায় অনুযায়ী বেকসুর খালাস পান। ২০০১ সালের নির্বাচনে জনাব আওরঙ্গজেব স্বতন্ত্র প্রার্থী হিসেবে শরীয়তপুর এক আসনে সংসদ সদস্য পদে প্রতিদ্বন্দ্বীতা করে জয়যুক্ত হন। ২০০৬ সালে তিনি বিএনপিতে যোগদান করেন। ২০০৮ সালের নবম জাতীয় সংসদ নির্বাচনে বিএনপির প্রার্থী হয়ে শরীয়তপুর-৩ আসনে আওয়ামী লীগ নেতা আব্দুর রাজ্জাকের কাছে পরাজিত হন। ২০১১ সালে তিনি বিএনপির কেন্দ্রীয় নির্বাহী কমিটির সদস্য হন। ২০১৩ সালের ৩ আগস্ট শনিবার বেলা সাড়ে তিনটার দিকে ঢাকা-মাওয়া সড়কে মেদেনীমন্ডল ইউনিয়নের খান বাড়ি এলাকায় দুর্ঘটনায় আওরঙ্গসহ অন্তত ১১ জন নিহত হন। কেএম হেমায়েত উল্লাহ আওরঙ্গজেব এক পুত্র সন্তান, স্ত্রী ৩ ভাই ও ৩ বোন রেখে গেছেন। "দুর্ঘটনায় নিহত আওরঙ্গ"। bangla.bdnews24.com। বিডি নিউজ২৪। ৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৭।
রামনাথ কোবিন্দ

রামনাথ কোবিন্দ (জন্ম: ১ অক্টোবর, ১৯৪৫) ভারতের ১৪তম রাষ্ট্রপতি ছিলেন। কোবিন্দ ২০১৫-২০১৭ সালে বিহারের রাজ্যপাল ছিলেন। ১ অক্টোবর ১৯৪৫ সালে উত্তরপ্রদেশের কানপুর দেহাত জেলার পারাউখ গ্রামে তিনি জন্মগ্রহণ করেন। তার বাবা মাইকুলাল ছিলেন একজন ভূমিহীন চাষি। ছোট্ট দোকানের উপর নির্ভর ছিল মাইকুলাল কোবিন্দের সংসার। রাম নাথ কোবিন্দ জন্মেছিলেন যে মাটির কুঁড়ে ঘরে সেটি এখন আর নেই। ৫ ভাই ও ২ বোনের মধ্যে সবথেকে ছোট রামনাথ ৫ বছর বয়সে তার মা'কে হারান। গ্রামের পাঠশালায় প্রাথমিক শিক্ষা লাভ করার পর রামনাথ প্রতিদিন ৬ কিলোমিটার পায়ে হেঁটে খানপুর গ্রামে জুনিয়ার স্কুলে পড়তে যেতেন। অদম্য প্রচেষ্টা ও মনোবলকে পাথেয় করে উনি কানপুর বিশ্ববিদ্যালয়ের অধীন ডক্টর অমিত কুমার শ্রীবাস্তব কলেজ থেকে কমার্স নিয়ে বিএ ও আইন পাশ করেন। রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তার পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কলকাতার পরিচালন বোর্ডের সদস্য ছিলেন অক্টোবর ২০০২ পর্যন্ত। ৮ আগস্ট ২০১৫ সালে তৎকালীন রাষ্ট্রপতি প্রণব মুখার্জি রামনাথ কোবিন্দকে বিহারের রাজ্যপাল নিযুক্ত করেন। ১৬ আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাকে রাজ্যপালের শপথ বাক্য পাঠ করান। ২০ জুলাই ১৪ তম রাষ্ট্রপতি হিসাবে নির্বাচিত হওয়ার পর তিনি বিহারের রাজ্যপালের পদ থেকে পদত্যাগ করেন। রাষ্ট্রপতি প্রণব মুখোপাধ্যায় তার এই পদত্যাগ স্বীকার করেন। ২৫ জুলাই ২০১৭ তারিখে উনি ভারতের রাষ্ট্রপতির দায়িত্ব ভার গ্রহণ করেন। আইন পাশ করার পর রামনাথ দিল্লী চলে আসেন সিভিল সার্ভিস পরীক্ষা দেওয়ার জন্য। পরপর দুইবার ব্যর্থ হওয়ার পর তৃতীয় চেষ্টায় উনি সফল হন কিন্তু মনঃপুত না হওয়ায় চাকরি না করে তিনি ওকালতি করা শুরু করেন। ১৯৮০ থেকে ১৯৯৩ - দীর্ঘ ১৩ বছর উনি দিল্লী কোর্টে ওকালতি করেন। ওকালতির সাথে সাথে রামনাথ তার সমাজসেবামূলক কাজ চালিয়ে যেতে থাকেন। ১৯৭৪ সালের ৩০শে মে উনি সভিতা কোবিন্দের সাথে বিবাহ বন্ধনে আবদ্ধ হন। তাদের দুটি সন্তান, পুত্র প্রশান্ত কুমার ও কন্যা স্বাতী। "Press Releases Detail - The President of India"। presidentofindia.nic.in।  "দেশের চতুর্দশ রাষ্ট্রপতি রাম নাথ কোবিন্দ -Eisamay"। এই সময়। সংগ্রহের তারিখ ২০ জুলাই ২০১৭।  Ram Nath Kovind resigns as Bihar Governor (২০ জুন ২০১৭)। "Ram Nath Kovind resigns as Bihar Governor"। The Hindu। সংগ্রহের তারিখ ২০ জুন ২০১৭।  http://www.ndtv.com/india-news/presidential-election-2017-who-is-ram-nath-kovind-likely-to-be-next-president-1714149?pfrom=home-lateststories "কে এই রামনাথ কোবিন্দ যাকে রাষ্ট্রপতি পদের লড়াইয়ে মনোনীত করল বিজেপি"। bengali.oneindia.com। সংগ্রহের তারিখ ১২ আগস্ট, ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "কে হচ্ছেন রাষ্ট্রপতি! জেনে নিন রামনাথ কোবিন্দ সম্পর্কে ১০ তথ্য"। ebela.in। এবেলা। সংগ্রহের তারিখ ১২ আগস্ট ২০১৭।
সুন্দরবন রেজিমেন্ট

সুন্দরবন রেজিমেন্ট নামে পরিচিত রেজিমেন্টটির কার্যক্রম ১৯৭৯ সালে বিএনসিসি গঠনের প্রথম থেকেই শুরু হয়। সুন্দরবন রেজিমেন্টের নামকরণ করা হয় বিশ্বের বৃহত্তম ম্যানগ্রোভ ফরেস্ট সুন্দরবনের নামে। খুলনা, বাগেরহাট, সাতক্ষীরা, যশোর, নড়াইল, মাগুরা, শরীয়তপুর, মাদারীপুর, ফরিদপুর, রাজবাড়ী, গোপালগঞ্জ, বরিশাল, পিরোজপুর, ভোলা, পটুয়াখাল, বরগুনা ও ঝালকাঠি জেলার বিভিন্ন প্রতিষ্ঠান থেকে সুন্দরবন রেজিমেন্টের ক্যাডেটদের প্রশিক্ষণ ও কার্যক্রমের সূচনা হয়। সুন্দরবন রেজিমেন্টের শুরুর সময় থেকেই এই পদ্ধতির সূচনা। এই রেজিমেন্টটি পাঁচটি ব্যাটালিয়নের মধ্যে সংগঠিত। এর সদর দপ্তর (জাহানাবাদ ক্যান্টনমেন্ট)খুলনার সিরমনিতে অবস্থিত। "সংরক্ষণাগারভুক্ত অনুলিপি"। ২১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৭।
বিটিএস স্কাইট্রেন

ব্যাংকক মাস্ ট্রানজিট ব্যবস্থা যা সাধারণত বিটিএস বা স্কাইট্রেন (থাই: รถไฟฟ้า rtgs: ROT Fai fa) নামে পরিচিত, এটি থাইল্যান্ডের রাজধানী শহর ব্যাংকক এর একটি উচ্চতর দ্রুত ট্রানজিট ব্যবস্থা।এটি ব্যাংকক মাস্ প্রশাসনের (বিএমএ) নিয়ন্ত্রণাধীন ব্যাঙ্কক মার্স ট্রানজিট সিস্টেম পাবলিক কোম্পানি লিমিটেড (বিটিএসসি) দ্বারা পরিচালিত হয়।সিস্টেমটি দুটি লাইনের সাথে ৩৫ টি স্টেশন রয়েছে: সুখুমভিত লাইন উত্তর দিকে এবং পূর্বদিকে চলছে, মই চিট এবং সমরং এ ক্রমানুসারে স্থগিত, এবং সিলম লাইন যা ব্যাংকক কেন্দ্রীয় ব্যবসা জেলার সিলোম ও স্যাথন সড়কগুলির পাশে ন্যাশনাল স্টেডিয়াম এবং ব্যাং এ সমাপ্ত সিয়াম স্টেশনে লাইনের বিনিময় এবং একটি যৌথ রুট দৈর্ঘ্য ৩৭.৬ কিলোমিটার (২৩.৪ মাইল)।সিস্টেম আনুষ্ঠানিকভাবে রাজা এর ৬ ম চক্র জন্মদিন এইচএম স্মৃতিচারণ এ এলিভেটেড ট্রেন হিসাবে পরিচিত হয় (รถไฟฟ้าเฉลิมพระเกียรติ 6 รอบ พระชนมพรรษา)। বিটিএস ছাড়াও, ব্যাংককের দ্রুত ট্রানজিট ব্যবস্থায় ভূগর্ভস্থ এবং উন্নত এমআরটি রেললাইন এবং উত্তলিত সুবর্ণভূমি বিমানবন্দর লিংক (এসএআরএল) অন্তর্ভুক্ত রয়েছে, যা বিমানবন্দরে পৌঁছানোর আগে শহরের বিভিন্ন স্টেশনে পরিসেবা প্রদান করে। "BTS SkyTrain System - Structure of Routes and Stations"। Bangkok Mass Transit System Public Company Limited। ২০১৪-০৬-২০ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৬।  উদ্ধৃতি ত্রুটি: <ref> ট্যাগ বৈধ নয়; routes নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; natbts12 নামের সূত্রটির জন্য কোন লেখা প্রদান করা হয়নি
ডাব্লিউডাব্লিউই গ্রেট বলস অফ ফায়ার

গ্রেট বলস অফ ফায়ার ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন এবং ডাব্লিউডাব্লিউই দ্বারা প্রযোজিত র ব্রান্ডের ডাব্লিউডাব্লিউই নেটওয়ার্কের অনুষ্ঠান। এটি ২০১৭ সালের ৯ই জুলাই টেক্সাসের ডালাসে অবস্থিত আমেরিকান এয়ারলাইন্স সেন্টারে আয়োজিত হয়েছে। এটি গ্রেট বলস অফ ফায়ার কালানুক্রমিকের সর্বপ্রথম অনুষ্ঠান। এটির নামকরণ করা হয়েছে একই নামের একটি গানের নাম অনুসারে, যেটি জেরি লি লেউইসের অনুমতিক্রমে এই অনুষ্ঠানের উদ্ভোবনী সঙ্গীত নির্বাচন করা হয়েছে। এই অনুষ্ঠানের নামটি সামাজিক মাধ্যমে গণ সমালোচনার স্বীকার হয়েছে। এই অনুষ্ঠানে সর্বমোট ৯টি ম্যাচ সম্পন্ন হয়েছে, যার মধ্যে একটি ছিল প্রাক প্রদর্শন ম্যাচ এবং বাকি ৮টি ছিল মূল অনুষ্ঠানের ম্যাচ। উক্ত অনুষ্ঠানের মেইন ইভেন্টে ব্রক লেসনার সামোয়া জোকে হারিয়ে ডাব্লিউডাব্লিউই ইউনিভার্সাল চ্যাম্পিয়নশিপটি ধরে রেখেছে। আরও ব্রাউন স্ট্রোম্যান রোমান রেইন্সকে এ্যাম্বুলেন্স ম্যাচে হারিয়েছে, ব্রেই ওয়াট সেথ রলিন্সকে এবং সিজারো ও শেইমাস ৩০ মিনিটের আয়রন ম্যান ম্যাচে দ্য হার্ডি বয়েজকে হারিয়ে ডাব্লিউডাব্লিউই র ট্যাগ টিম চ্যাম্পিয়নশিপ ধরে রেখেছে। পেশাদারি কুস্তি প্রবেশদ্বার ডাব্লিউডাব্লিউই নেটওয়ার্কের অনুষ্ঠানের তালিকা ডাব্লিউডাব্লিউইর অনুষ্ঠানের তালিকা "WWE Great Balls Of Fire PPV Dallas"। WWE।  "সংরক্ষণাগারভুক্ত অনুলিপি"। ২৭ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৭।  https://www.forbes.com/sites/brianmazique/2017/04/28/wwe-announces-new-raw-pay-per-view-with-strange-name/#760fc81025d9 Powell, Jason। "7/9 Powell's WWE Great Balls of Fire Kickoff Show coverage – Neville vs. Akira Tozawa for the WWE Cruiserweight Championship"। Pro Wrestling Dot Net। সংগ্রহের তারিখ জুলাই ৯, ২০১৭।  Powell, Jason। "7/9 Powell's WWE Great Balls of Fire Live Review: Brock Lesnar vs. Samoa Joe for the WWE Universal Championship, Braun Strowman vs. Roman Reigns in an Ambulance Match, Alexa Bliss vs. Sasha Banks for the Raw Women's Championship"। Pro Wrestling Dot Net। সংগ্রহের তারিখ জুলাই ৯, ২০১৭।  Benigno, Anthony। "WWE Cruiserweight Champion Neville def. Akira Tozawa"। WWE। সংগ্রহের তারিখ জুলাই ৯, ২০১৭।  Benigno, Anthony। "Bray Wyatt def. Seth Rollins"। WWE। সংগ্রহের তারিখ জুলাই ৯, ২০১৭।  Benigno, Anthony। "Big Cass def. Enzo Amore"। WWE। সংগ্রহের তারিখ জুলাই ৯, ২০১৭।  Benigno, Anthony। "Raw Tag Team Champions Cesaro & Sheamus def. The Hardy Boyz (30-Minute WWE Iron Man Match)"। WWE। সংগ্রহের তারিখ জুলাই ৯, ২০১৭।  Benigno, Anthony। "Sasha Banks def. Raw Women's Champion Alexa Bliss via Count-out"। WWE। সংগ্রহের তারিখ জুলাই ৯, ২০১৭।  Benigno, Anthony। "Intercontinental Champion The Miz def. Dean Ambrose"। WWE। সংগ্রহের তারিখ জুলাই ৯, ২০১৭।  Benigno, Anthony। "Braun Strowman def. Roman Reigns (Ambulance Match)"। WWE। সংগ্রহের তারিখ জুলাই ৯, ২০১৭।  Benigno, Anthony। "Heath Slater def. Curt Hawkins"। WWE। সংগ্রহের তারিখ জুলাই ১০, ২০১৭।  Benigno, Anthony। "Universal Champion Brock Lesnar def. Samoa Joe"। WWE। সংগ্রহের তারিখ জুলাই ৯, ২০১৭।  গ্রেট বলস অফ ফায়ার অফিসিয়াল ওয়েবসাইট
গৌরিপুর সুবল আফতাব উচ্চ বিদ্যালয়

গৌরিপুর সুবল আফতাব উচ্চ বিদ্যালয়টি দাউদকান্দি উপজেলার গৌরিপুরে অবস্থিত একটি ঐতিহ্যবাহী মাধ্যমিক বিদ্যালয়। এটি অত্র এলাকার সবচেয়ে পুরাতন বিদ্যালয়। বিদ্যালয়ের তিনটি আলাদা ভবন আছে। ছেলেদের ব্লু হাফ/ফুল শার্ট(সোল্ডারসহ) প্যান্ট : সাদা ফুল প্যান্ট কুচি ক্রস পকেট বেল্ট : কালো জুতা : সাদা কেড্‌স সাদা মোজা বিদ্যালয়ের পরিচয় পত্র মেয়েদের সাদা শালোয়ার (সোল্ডারসহ) কামিজ : ব্লু বেল্ট : কামিজের রঙের জুতা : সাদা কেড্‌স সাদা মোজা স্কার্ফ : সাদা বিদ্যালয়ের পরিচয়পত্র বিংশ শতাব্দীর শুরু দিকে গলিয়ারচর নিবাসী মৌলভী ওয়াজউদ্দীন আহমেদ অত্র এলাকায় কোরআন ও হাদীস শিক্ষার মাধ্যমে শিক্ষা প্রসারের লক্ষ্যে মক্তব রূপে বিদ্যাপীঠ তৈরি করেন।বর্তমানে একটি আধুনিক বিদ্যালয়ের রূপ লাভ করেছে। সময়ের সাথে তাল রেখে এই বিদ্যাপীঠটি পরিবর্তন ও পরিবর্ধন হতে থাকে। ১৯১৯ খ্রিষ্টাব্দে প্রাথমিক বিদ্যালয়ে উন্নীত হয়। ১৯৪২ খ্রিষ্টাব্দে কলিকাতা বিশ্ববিদ্যালয়ের অধীনে উচ্চ বিদ্যালয় হিসেবে স্বীকৃত হয়। মরহুম ডা. শামসুল হুদার উদ্যোগে উচ্চ বিদ্যালয় প্রতিষ্ঠার প্রাক্কালে স্থান ও অর্থ দান করায় স্বর্গীয় বাবু সুবল চন্দ্র সাহা ও মরহুম আফতাব উদ্দিন আহমেদ এর নাম শুরু থেকেই জড়িয়ে বিদ্যালয়ের নামকরণ করা হয় গৌরীপুর সুবল-আফ্তাব উচ্চ বিদ্যালয়। হিন্দু ও মুসলিমের স্বতঃস্ফূর্ত দানে গড়ে উঠা এই বিদ্যালয় শিক্ষার আলো ছড়ানোর পাশাপাশি এই অঞ্চলের হিন্দু-মুসলিমের পারস্পরিক সৌহার্দ্য-সম্প্রীতির এক অনবদ্য দৃষ্টান্ত উপস্থাপন করে চলছে। প্রতি বছর জানুয়ারী মাসে রেগুলার ভর্তি কার্যক্রম শুরু হয়। ষষ্ঠ শ্রেণীতে ভর্তির আগে অবশ্যই ভর্তি পরীক্ষার মাধ্যমে উত্তির্ণ হতে হয়। ভর্তি ফরম অনলাইন এবং বিদ্যালয় থেকে অফলাইন উভয় পদ্ধতিতে পুরণ করা যায়। নির্দিষ্ট তারিখে ভর্তি পরীক্ষায় অংশগ্রহণের পর উত্তির্ণ ভর্তিচ্ছুদের ভর্তি কার্যক্রম শুরু হয়। ভর্তির সময় প্রশংসাপত্র সহ দুই কপি পাসপোর্ট সাইজ ছবি এবং যাবতীয় কাগজপত্র জমা দিতে হয়। ষষ্ঠ শ্রেণী ব্যতিত অন্যান্য শ্রেণীতে ভর্তিচ্ছুরা ট্রান্সফার সার্টিফিকেট সহ আবেদন করতে হয়। গৌরীপুর সুবল-আফতাব উচ্চ বিদ্যালয় উপজেলা: দাউদকান্দি জেলা: কুমিল্লা।
যুননুন মিসরি

ছাওবান (আরবি: ثوبان), যিনি যুননুন মিসরি এবং আবুল ফায়জ ইবনে ইবরাহিম নামেও পরিচিত।তিনি মিসরের আখনিম নামক স্থানে ৭৯৬ খ্রিষ্টাব্দে জন্মগ্রহণ করেন।তিনি সুফী হিসেবেও পরিচিত।তিনি সদাচার,জ্ঞান পরহেজগারি ও আধ্যাত্মিক পদমর্যাদায় যুগ সেরা ছিল।তিনি তাসাউফ বা সুফীবাদে শ্রেষ্ঠ ছিল। একদা কিছু লোক খলিফা মুতাওয়াক্কিলের কাছে তাঁর বিরুদ্ধে অভিযোগ করে। খলিফা তাঁকে মিসর থেকে ধরে আনতে আদেশ দেন। খলিফার কাছে এসে তিনি এমন এক হৃদয়গ্রাহী ভাষণ দেন যে এক পর্যায়ে খলিফা কাঁদতে থাকেন এবং তাঁকে সসম্মানে মিসরে ফিরিয়ে নিতে আদেশ দেন। এরপর খলিফার সামনে কখনও ধর্মভীরু লোকদের কথা উঠলেই তিনি কাঁদতেন এবং বলতেন, 'তোমাদের কেউ যখন কোন ধার্মিকের কথা বলে, সে যেন প্রথমেই বলে যুননুন। যুননুন ছিলেন ফ্যাকাশে রঙের ও হালকা পাতলা গড়নের। সাইদ উসমান বলেন, যুননুন বলেছেন, 'মূল কথা হল চারটি : মহিয়ান তথা আল্লাহকে ভালবাসা, অপর্যাপ্ত তথা দুনিয়াকে ঘৃণা করে, অবতীর্ণ কিতাবের অণুসরণ করা এবং অবস্থা পরিবর্তনের ভয় করা।' যুননুন আরও বলেছেন, "আল্লাহপ্রেমের নিদর্শন হল চরিত্রে, কর্মে, নির্দেশে ও জীবনাদর্শে তাঁর প্রেমাস্পদের (রাসুলুল্লাহ) অনুসর করা।' যুননুনকে নিকৃষ্ট ব্যক্তি সম্পর্কে জিজ্ঞাসা করা হলে তিনি বললেন, 'যে আল্লহর নৈকট্যলাভের পথ চেনে না, চেনার চেষ্টাও করে না'। ইউসুফ ইবন হুসাইন বলেন, একদিন আমি যুননুনের মজলিসে ছিলাম। তখন সালিম আল মাগিরিবী এসে বললেন, 'আবুল ফায়জ! আপনার তওবার কারণ কী?' 'সেটা এক বিস্ময়কর ঘটনা। তুমি বুঝবে না।' 'আপনার প্রভুর শপথ! আমাদের বলুন।' তখন যুননুন বললেন, 'একদিন আমি মিসর থেকে কোন এক শহরের উদ্দেশ্যে বের হলাম। পথিমধ্যে এক মরুভূমিতে আমি ঘুমিয়ে পড়লাম এবং যখন চোখ খুললাম, দেখলাম একটি অন্ধ পাখির ছানা। সে বাসা থেকে পড়ে গিয়েছে। হঠাৎ মাটি দুভাগ হয়ে সেখান থেকে সোনার ও রূপার দুটি থালা বের হয়ে আসলো। একটি থালায় শিম, অন্য থালায় পানি রাখা। পাখিটি একবার এই থালা থেকে খেতে এবং আরেকবার অন্য থালা থেকে পান করতে শুরু করল। আমি তখন নিজেকে বললাম, আমার জন্য এই যথেষ্ট। আমি তওবা করলাম। এরপর আল্লাহ আমাকে গ্রহণ না করা পর্যন্ত তাঁর দরজায় দাঁড়িয়ে থাকলাম। ' যুননুন বলেছেন, 'খাদ্যেপূর্ণ পাকস্থলিতে প্রজ্ঞার বসতি নেই।' তওবাহ সম্পর্কে তাঁকে জিজ্ঞেস করা হলো। তিনি বললেন, 'সাধারণ মানুষের তওবাহ হয় পাপ থেকে আর বিশেষ মানুষের তওবাহ হয় অমনোযোগিতা থেকে।' সাধারণত সুফি পথ পরিক্রমার শুরু হয় তওবা দিয়ে। এজন্য ইমাম কুশায়রী সুফিদের জীবনচরিত অংশে অনেক সুফির তওবা সংশ্লিষ্ট ঘটনা বর্ণনা করেছেন। 'আরব মুসলিম বিজ্ঞানীদের মধ্যে যাঁরা রসায়নশাস্ত্রের উপর প্রথমদিকে গবেষণা করেন তাদের মধ্যে অন্যতম।তিনি রসায়নের বিভিন্ন উপকরণ নিয়ে গবেষণা ও লেখালেখি করেন।তার লেখায় সোনা ও রুপাসহ বিভিন্ন খনিজ পদার্থের বর্ণনা পাওয়া যায়।তিনি বিভিন্ন খনিজ সম্পদ নিয়ে গুরুত্বপূর্ণ তথ্য দিয়েছিলেন।এছাড়া ও তিনি মিশরীয় ভাষায় দক্ষ ছিল এমনকি তিনি মিশরীয় সাংকেতিক বর্ণের মর্মার্থ বুঝতেন।তিনি মিশরের আল জিজাহ নামক স্থানে ৮৫৯ খ্রি. মৃত্যুবরণ করেন। ইবনে খালদুন আল কিন্দি জাবির ইবনে হাইয়ান ইবনে সিনা ইসলাম ও নৈতিক শিক্ষা,দশম শ্রেণী রসায়ন প্রবেশদ্বার আর রিসালাতুল কুসায়রিয়্যাহ [[ইসলাম ও নৈতিক শিক্ষা নবম ও দশম শ্রেণী]]
আনিছুল হক চৌধুরী

আনিছুল হক চৌধুরী একজন বাংলাদেশী রাজনীতিবিদ ছিলেন। তিনি আওয়ামী লীগের হয়ে ১৯৯৬ সালের উপনির্বাচনে রংপুর-২ আসনে নির্বাচিত হন এবং ১৯৯৮ থেকে ২০০১ সাল পর্যন্ত যোগাযোগ প্রতিমন্ত্রীর দায়িত্ব পালন করেন। ২০১১ সালের ১০ জানুয়ারিতে তিনি মৃত্যুবরণ করেন। আনিছুল হক চৌধুরী রংপুর জেলার বদরগঞ্জ উপজেলার বিষ্ণুপুর ইউনিয়নের চৌধুরী পাড়া গ্রামে জন্ম গ্রহণ করেন। আনিছুল হক চৌধুরীর সহধর্মিনীর নাম বেগম নিহার চৌধুরী। তাদের ৬ জন সন্তানের মধ্যে ২ জন ছেলে ও ৪ জন মেয়ে। RASHID, EDITOR:MAHBUBUR। "রংপুর-২ আসনে কোন দলে কে পাচ্ছেন টিকিট?"। www.kanaighatnews.com। সংগ্রহের তারিখ ৫ নভেম্বর ২০১৭। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)